C 252/60
HR
Službeni list Europske unije
17.7.2023.
Tužbeni razlozi i glavni argumenti U prilog osnovanosti tužbe tužitelj ističe šest tužbenih razloga. — Prvi tužbeni razlog, koji se temelji na povredi zakonskih odredbi kojima se uređuje jezični režim u europskim institucijama.
Provođenje pisanih i usmenih testiranja na jeziku (engleskom ili francuskom) koji nije njegov materinji jezik onemogućilo je ispravnu procjenu njegovih sposobnosti jer je rezultat testiranja ovisio i o razini poznavanja jezika.
Time je povrijeđen i članak 27.
Pravilnika. — Drugi tužbeni razlog, koji se temelji na povredi načela jednakog postupanja prema kandidatima jer je samo nekima ponuđena mogućnost ponavljanja pisanih testiranja, kao i na nepostojanju objektivne procjene kandidatâ (sudska praksa u predmetu Glantenay) i na povredi članka 5. stavaka 1. i 3.
Priloga III.
Pravilniku.
Usporedba između kandidatâ tijekom testiranja u centru za procjenu kandidatâ je izmijenjena jer povjerenstvo za odabir nije prethodno provjerilo istinitost izjava danih u Talent Screeneru. — Treći tužbeni razlog, koji se temelji na povredi obveze obrazlaganja i povezanog načela jednakosti stranaka u postupku (članak 47.
Povelje Europske unije o temeljnim pravima) jer tužitelj nije mogao znati potpuno obrazloženje za njegovo isključenje iz sudjelovanja u otvorenom natječaju prije podnošenja žalbe.
To je također dovelo do povrede načela ravnopravnosti stranaka u postupku. — Četvrti tužbeni razlog, koji se temelji na povredi članka 5. stavaka 5. i 6.
Priloga III.
Pravilniku jer povjerenstvo za odabir nije uvrstilo na popis barem dvostruko više kandidata nego što je slobodnih mjesta predviđenih u natječaju. — Peti tužbeni razlog, koji se temelji na povredi načelâ iz sudske prakse u predmetu Di Prospero/Komisija i na povredi članka 27.
Pravilnika i načela jednakosti jer u obavijesti o natječaju nije bilo dopušteno sudjelovanje na oba natječaja, odnosno na onome za razred AD7 i za razred AD9, dok su neki kandidati koji su se prijavili na natječaj za razred AD9 automatski stavljeni na popis uspješnih kandidata za razred AD7. — Šesti tužbeni razlog, koji se temelji na povredi načela jednakosti među kandidatima i na neobjektivnom ocjenjivanju zbog toga što povjerenstvo za odabir zbog čestih promjena u sastavu nije bilo ustaljeno i zbog nepostojanja praćenja rada od strane Predsjednika.
Tužba podnesena 16. svibnja 2023. – Mushie & Co./EUIPO – Diana Dolls Fashions (Mushie) (Predmet T-262/23) (2023/C 252/72) Jezik na kojem je tužba podnesena: engleski Stranke Tužitelj: Mushie & Co. (Houston, Teksas, Sjedinjene Američke Države) (zastupnik: S. Vasegård, odvjetnik) Tuženik: Ured Europske unije za intelektualno vlasništvo (EUIPO) Druga stranka pred žalbenim vijećem: Diana Dolls Fashions Inc. (Stoney Creek, Kanada)
Podaci o postupku pred EUIPO-om Podnositelj prijave spornog žiga: tužitelj pred Općim sudom Predmetni sporni žig: prijava verbalnog žiga Europske unije „Mushie” – prijava za registraciju br.
18 381 490 Postupak pred EUIPO-om: postupak povodom prigovora Pobijana odluka: odluka četvrtog žalbenog vijeća EUIPO-a od 17. ožujka 2023. u predmetu R 2062/2022-4